Dilabour eo Charlie, ur chelenner war ar skiantoù. E wreg poliserez a zegas archant dan tiegezh hag e levr dezhañ neo ket prest da vezañ embannet choazh. Goude bezañ klasket labourat en un embregerezh  arbennig war respont dre bellgomz da gudennoù urzhiataer an dud ha bezañ bet skarzhet e tiviz kemer perzh en un torfed gant daou den all. Dispar eo o raktres ha sañset e tremeno pep tra digudenn. Adalek ar penn-kentañ e ya pep tra a dreuz eveljust hag en em adkav ar strolladig da glask kuzhat korfoù-marv a-vil-vern.  Fent du, traoù dichortoz bep div vunutenn, ur strollad tudennoù savet mat, ur gwir dudi eo Big Nothing. Bet filmet e enez Vanav hag e Kanada eo sañset da dremen pep tra er Stadoù-Unanet. Eil film ar sevener gall Jean-Baptiste Andrea eo. Dispar m eus kavet ar prantad e ti ar beleg ha tout ar pezh a choarvez adalek ma erru The Eye, un den eus an FBI. Kanaouenn Engel gant Rammstein a vez klevet ivez dur mare zo… Setu, neus ket kalz a dra da rebech da v/Big Nothing .^^